Document ID: /roh_data/filtered/fineweb-2-filterrobots_roh.jsonl.gz/51046

San Murezzan dispuona culla Klinik Gut d’üna clinica privata. La clinica ho indrizs per steriliser ils pü moderns ed üna tecnica da nettaschia dals locals fich sensibla. Tuots duos sun premissas decisivas per cundiziuns d’operaziuns sterilas. La clinica topmoderna cun duos selas d’operaziun, egen MRI e Heli-Port ho cun tuot sieus indrizs moderns ün scharm familier, il quêl predschan paziaints da la Svizra e da l’extern.
Spitex Engiadin’Ota
Grazcha a las prestaziuns da la Spitex paun pertuchos rester a chesa in lur ambiaint üsito melgrô restricziuns persunelas causedas tres malatia, accidaint, impedimaint, mendas da l’eted, maternited u sumgiaint u chi tuornan pü bod a chesa d’üna dmura staziunara. Il böt da la Spitex Engiadin’Ota es da mantegner e promouver l’autonomia dal cliaint. Perque prouvan ils collavuratuors da la Spitex d’integrer scha pussibel l’ambiaint familier dals pertuchos illa chüra e l’agüd.
Dmura pels attempos Promulins, Samedan
La dmura pels attempos Promulins es ün’instituziun da dret public per persunas pü veglias u chi bsögnan chüra da l’Engiadin’Ota e contuorns. Promulins s’inclegia scu lö d’inscunter e spordscha scu instituziun avierta contacts traunter dmura e societed.
.